สวัสดีคะคุณ คือหนูเป็นประจำเดือนตั้งแต่วันที่15จนถึวตอนนี้วันที่29แล้วยังไม่หายแล้วยังเป็นก้อนอีก เวลาที่หนูมีประจำเดือนหนูไม่เจ็บท้องเลยนะคะ ทุกครั้งหนูจะเป็นแค่10วันแต่พอเดือนนี้เป็นนานมากคะ หนูจะทำยัไงดีคะ
สวัสดีค่ะ การมีประจำเดือนมามากและนานเกิน 7 วันอาจเรียกว่าเป็นภาวะเลือดออกมากผิดปกติทางช่องคลอด ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนควรไปพบสูตินรีแพทย์ เพราะน่าจะเป็นภาวะที่ผิดปกติ ควรได้รับการรักษาด้วยยาเพื่อหยุดเลือดหรือขูดมดลูก โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง ไม่สวนล้างช่องคลอด และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์